Diari Oficial de la Generalitat Valenciana


Sumari del DOGV 5138, del 18-11-2005 (2005/12717)

Informació pública de l'aprovació del projecte complementari de l'obra d'urbanització del carrer de Zeus.
---------------------------------------------------------------------------------------------------------

### Dades del document

Número de DOGV
:   5138

Data del DOGV
:   18-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12911


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte complementari de l'obra d'urbanització del carrer de Zeus. [2005/M12492]
  
La Junta de Govern Local, en sessió celebrada el dia 24 d'octubre de 2005, va adoptar, d'entre altres, el següent acord:
  
10. Projecte complementari de l'obra d'urbanització del carrer de Zeus: aprovació.
  
Es dóna compte de l'expedient tramitat en relació amb l'epígraf precedent, els antecedents i raonaments del qual figuren, resumits, a continuació.
  
Les circumstàncies que han motivat la redacció de l'esmentat projecte d'obres complementàries, segons la memòria, són les que s'indiquen a continuació.
  
L'execució del projecte d'urbanització del carrer de Zeus ha afectat l'accés per a vianants i rodat del Col·legi Públic l'Albufereta, de manera que resulta necessari realitzar algunes obres en l'interior d'este per a adequar-lo a les ja executades.
  
Així mateix, la necessitat de mantindre l'estesa elèctrica existent fins a la torre de M.T. situada al Tossal de Manises obliga a col·locar una nova torre, que s'ubicarà en la zona verda del projecte. Esta circumstància, unida a les necessitats de disminuir la pendent existent en l'àrea de jocs i de dotar d'enllumenat públic la zona, ha obligat a modificar el que s'havia projectat per a esta. Per últim, la presència del col·legi infantil requereix, per motius de seguretat, la instal·lació d'una xarxa semafòrica per a regular els passos de vianants d'accés al col·legi.
  
El pressupost base de licitació del projecte ascendeix a la quantitat de 118.466,80 euros.
  
La competència per a adoptar el present acord correspon a la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.
  
Com a conseqüència del que s'ha exposat, la Junta de Govern Local adopta els següents acords:
  
Primer
  
Aprovar el projecte complementari de l'obra d'urbanització del carrer de Zeus, redactat pel Servei d'Obres i Projectes, per import de 118.466,80 euros.
  
Segon
  
Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Generalitat Valenciana.
  
Es publica perquè en prengueu coneixement, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'avisa que, contra l'acte esmentat, que posa fi a la via administrativa, i davant l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant la sala del Tribunal Superior de Justícia de la Comunitat Valenciana, en el termini de dos mesos, comptats ?ambdós terminis- a partir de l'endemà de la publicació d'este edicte en el Butlletí Oficial de la Província d'Alacant.